זאב קם

זאב קם (נולד בד' בתשרי ה'תש"ם, 24 בספטמבר 1979) הוא עיתונאי ישראלי ומורה דרך המשמש ככתב הפרלמנטרי של התאגיד כאן.

ביוגרפיה
קם נולד וגדל בגבעתיים כבן בכור לאבא רואה חשבון ולו שני אחים תאומים ואחות. למד בישיבה התיכונית בכפר הרא"ה. למד משפטים באוניברסיטת בר-אילן.

קם כתב טורים ושימש ככתב באתר nrg של "מעריב". שימש כשנתיים ככתב הפוליטי של תחנת הרדיו גלי ישראל, והגיש בתחנה את התוכנית "זמן תגובה". הוא כתב טור שבועי במוסף "צדק" בעיתון "מקור ראשון", וב-2011 מונה ככתב הפרלמנטרי של "מקור ראשון" ולכתב המדיני של ערוץ הכנסת, במקביל להגשת תוכנית אחת לשבוע בגלי ישראל.

ב-2017 הצטרף לתאגיד השידור הציבורי והחל לשמש ככתב הפרלמנטרי בתחנת הרדיו כאן ב'. בינואר 2019 החל לכתוב טור שבועי בעיתון "בשבע".

חיים אישיים
נשוי לאילנה, ולהם שני ילדים. מתגורר בירושלים.

קישורים חיצוניים

 
 זאב קם: "חוק הלאום זה פייק ניוז", מתוך הפודקאסט "מה קורה כאן" בהגשת לי-אור אברבך, כאן- תאגיד השידור הישראלי, 25 ביולי 2018

הערות שוליים

בוגרי אוניברסיטת בר-אילן: משפטים
בוגרי ישיבת כפר הרא"ה
כתבים פרלמנטריים ישראלים
סגל בשבע
סגל גלי ישראל
סגל מקור ראשון
סגל קול ישראל
סגל תאגיד השידור הישראלי - כתבי כאן חדשות
עיתונאים ישראלים
ישראלים שנולדו ב-1979